Diari Oficial de la Generalitat Valenciana


Sumari del DOGV 8289, del 08-05-2018 (2018/4367)

Extracte de la Resolució de 30 d'abril de 2018, del president de l'Institut Valencià de Cultura, per la qual es convoquen ajudes per a la producció audiovisual.
----------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4367


Data del document
:   30-04-2018

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 30 d'abril de 2018, del president de l'Institut Valencià de Cultura, per la qual es convoquen ajudes per a la producció audiovisual. [2018/4367]  
BDNS (identif.): 396714.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
  
Primer. Persones beneficiàries  
Podran obtindre aquestes ajudes les persones físiques, agrupacions d'interés econòmic i xicotetes i mitjanes empreses de qualsevol Estat membre de la Unió Europea o de l'Espai Econòmic Europeu, en l'àmbit competencial de la Generalitat.  
Només podran optar a aquestes ajudes els productors independents d'acord amb la denominació de l'article 4, lletra n) de la Llei 55/2007, de 28 de desembre, del Cine.  
És productor independent aquella persona física o jurídica que no siga objecte d'influència dominant per part d'un prestador de servei de comunicació/difusió audiovisual, ni d'un titular de canal televisiu privat, ni, per la seua banda, hi exercisca una influència dominant ja siga, en qualssevol dels supòsits, per raons de propietat, participació financera o per tenir la facultat de condicionar, d'alguna manera, la presa de decisions dels òrgans d'administració o gestió respectius.  
  
Aquestes ajudes no es poden aplicar a les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior. Tampoc a les empreses en crisi, tenint en compte la definició de l'article 2.18 del Reglament (UE) núm. 651/2014, de la Comissió, de 17 de juny.  
  
Segon. Objecte  
Convocar la concessió d'ajudes per a la producció audiovisual a la Comunitat Valenciana, en el marc de les competències de l'Institut Valencià de Cultura i d'acord amb els objectius que té encomanats, amb el fi d'impulsar la creació d'obres audiovisuals, donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i de l'idioma valencià, en els següents gèneres i modalitats:  
1. Animació. Comprèn les modalitats següents:  
- Llargmetratge i sèrie.  
- Curtmetratge, pilot de sèrie i projecte multiplataforma.  
En aquesta modalitat de curtmetratge, pilot de sèrie i projecte multiplataforma, s'aplicaran consecutivament els criteris següents:  
a) En el nombre total de curtmetratges, pilots de sèrie i projectes multiplataforma d'animació subvencionats, haurà d'existir paritat de gènere en la direcció. Almenys un 40 % de les produccions subvencionades hauran d'estar dirigides per homes o per dones.  
Aquest percentatge es mantindrà sempre que els projectes subvencionats superen la fase de valoració del guió i a més aconseguisquen un mínim de 12,5 punts en aquella fase. El percentatge de paritat podrà veure's alterat en el cas que algun dels gèneres (femení o masculí), no tinga prou projectes que assolisquen la valoració mínima exigida en la nota de guió. En el cas d'existir algun projecte amb més d'un director, es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de la paritat en la direcció de les ajudes per a curtmetratges, pilots de sèrie i projectes multiplataforma d'animació, almenys tres seran per a projectes el rodatge/animació del qual en la província d'Alacant siga superior al 50 % dels dies totals de rodatge/animació, i dos per a projectes el rodatge/animació dels quals a la província de Castelló siga superior al 50 % dels dies totals de rodatge/animació. En ambdós casos els projectes hauran d'aconseguir un mínim de 12,5 punts.  
Si són menys els projectes de curtmetratge, pilots de sèrie i projectes multiplataforma d'animació amb rodatge/animació a Alacant o Castelló, les ajudes romanents revertiran en la resta de projectes.  
  
2. Ficció. Comprèn les modalitats següents:  
- Llargmetratge cultural A. El dirigit per un nou realitzador el pressupost del qual no supere els 300.000 €.  
- Llargmetratge cultural B. Aquell el pressupost del qual és superior a 300.000 € sense que supere 1.000.000 €.  
- Llargmetratge cultural C. Aquell el pressupost del qual siga superior a 1.000.000 €.  
- Llargmetratge industrial. Aquell el pressupost del qual siga superior a 1.000.000 €, del que es valorarà especialment el finançament consolidada.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma, s'aplicaran consecutivament els criteris següents:  
a) En el nombre total de curtmetratges i projectes multiplataforma de ficció subvencionats haurà d'existir paritat de gènere en la direcció. Almenys un 40 % de les produccions subvencionades hauran d'estar dirigides per homes o per dones.  
Aquest percentatge es mantindrà sempre que els projectes subvencionats superen la fase de valoració del guió i aconseguisquen almenys 10 punts de valoració en el guió. El percentatge de paritat podrà veure's alterat en el cas que algun dels gèneres (femení o masculí) no tinga suficients projectes que aconseguisquen la valoració mínima exigida en la nota del guió. En el cas d'existir algun projecte amb més d'un director, es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de paritat en la direcció, de les ajudes per a curtmetratges i projectes multiplataforma de ficció, almenys tres seran per a projectes el rodatge dels quals en la província d'Alacant siga superior al 50 % dels dies totals de rodatge, i dos per a projectes el rodatge dels quals a la província de Castelló siga superior al 50 % dels dies totals de rodatge; sempre que els projectes esmentats superen la fase de guió.  
Si són menys els projectes de curtmetratge i projectes multiplataforma de ficció que superen la fase de guió amb rodatge majoritari a Alacant o Castelló, les ajudes romanents revertiran en la resta de projectes.  
  
Les modalitats de llargmetratge cultural inclouen les tv movies que corresponguen, segons el seu pressupost i característiques. S'entén per tv movie la pel·lícula de ficció que tinga una durada igual o superior a seixanta minuts i que podrà ser d'un únic capítol o d'un màxim de sis capítols, i amb una durada mínima de seixanta minuts en cas d'un únic capítol i de cinquanta minuts cada capítol en el cas que tinga més d'un capítol, i que estiga destinada a la seua emissió exclusivament en un canal televisiu.  
  
3. Documentals. Comprèn les modalitats següents:  
- Llargmetratge documental cultural A: Documental de què es valorarà especialment el tractament de temes valencians.  
- Llargmetratge documental cultural B: Documental de què es valorarà especialment el tractament de temes d'àmbit nacional i internacional.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma, s'aplicaran consecutivament els criteris següents:  
a) En el nombre total de curtmetratges i projectes multiplataforma documentals subvencionats haurà d'existir paritat de gènere en la direcció. Almenys un 40 % de les produccions subvencionades hauran d'estar dirigides per homes o per dones.  
Aquest percentatge es mantindrà sempre que els projectes subvencionats superen la fase de valoració del guió i assolisquen almenys 15 punts de valoració en el guió. El percentatge de paritat podrà veure's alterat en el cas que algun dels gèneres (femení o masculí) no tinga prou projectes que assolisquen la valoració mínima exigida en la nota del guió. En el cas d'existir algun projecte amb més d'un director, es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de paritat en la direcció, de les ajudes per a curtmetratges i projectes multiplataforma documentals, almenys tres seran per a projectes el rodatge dels quals en la província d'Alacant siga superior al 50 % dels dies totals de rodatge, i dos per a projectes el rodatge dels quals a la província de Castelló siga superior al 50 % dels dies totals de rodatge; sempre que els projectes esmentats superen la fase de guió.  
Si són menys els projectes de curtmetratge i projectes multiplataforma documentals que superen la fase de guió amb rodatge majoritari a Alacant o Castelló, les ajudes romanents revertiran en la resta de projectes.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.(DOGV 7832, 20.07.2016)  
  
Quart. Import  
L'import global màxim que s'assigna per a aquesta convocatòria serà de 5.500.000 €, distribuïts en les anualitats 2018, 2019 i 2020.  
L'import es distribuirà per gèneres i modalitats d'acord amb el desglossament que s'indica a continuació:  
1) Gènere: animació: 1.100.000 €.  
2) Gènere: ficció: 3.500.000 €.  
3) Gènere: documental: 900.000 €.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils, comptadors des de l'endemà de publicació de la present convocatòria en el Diari Oficial de la Generalitat Valenciana.  
  
Sisé. Sol·licitud i documentació  
Les sol·licituds hauran de dirigir-se a la seu de l'Institut Valencià de Cultura, en la plaça de Viriat, s/n, de València.  
a) D'acord amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques, les sol·licituds de les persones jurídiques i entitats es presentaran a través del registre electrònic de l'Institut Valencià de Cultura per via telemàtica, mitjançant l'aplicació accessible des de la URL següent: http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o firmes electròniques que admet l'aplicació esmentada.  
b) Les sol·licituds de les productores que siguen persones físiques es podran presentar per qualsevol de les vies següents:  
b.1. Via telemàtica, en els mateixos termes a què es refereix l'apartat anterior per a les persones jurídiques.  
b.2. Presentació presencial de la sol·licitud en la seu de l'Institut Valencià de Cultura en la plaça de Viriat, s/n, 46629 València, en la Conselleria d'Educació, Investigació, Cultura i Esport, avinguda de Campanar, 32, 46560 València, o en les direccions territorials d'Educació, Investigació, Cultura i Esport: Alacant (carrer Carratalà, 47, 03569 Alacant), Castelló de la Plana (avinguda del Mar, 23, 12342 Castelló de la Plana), i València (carrer Gregorio Gea,14, 46067 València).  
  
b.3. Igualment, utilitzant qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, que estableix, entre altres, les oficines de Correus. En aquests casos s'haurà de justificar la data d'imposició de l'enviament i anunciar la remissió de la sol·licitud mitjançant correu a l'adreça ajudes\_bik@bpj.xj en el mateix dia, només als efectes organitzatius.  
En cap cas, no seran vàlids els documents a què s'haja d'accedir mitjançant enllaços o adreces webs, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, tenint-se els documents esmentats per no presentats. Excepcionalment es podran incorporar enllaços o adreces web a vídeos, sempre que aquests no servisquen per a acreditar mèrits al·legats per l'empresa sol·licitant.  
3. Les sol·licituds hauran d'omplir-se necessàriament de conformitat amb el model de sol·licitud que s'adjunta com a annex I de la resolució, i especificarà les característiques del projecte que es presente (apartat E del model de sol·licitud), acompanyant-se dels documents o certificacions a què es fa referència en cada capítol del model de sol·licitud.  
La documentació es presentarà en format digital, ja siga a través de la presentació telemàtica (obligatòria per a societats i entitats) o, si es tracta d'empresaris persones físiques que opten per la presentació presencial, en Correus o per un altre dels mitjans dels previstos en la legislació de procediment administratiu, mitjançant suport digital (pen drive, CD o semblant), acompanyat de l'annex I de la resolució.  
  
El guió anirà en un arxiu digital diferenciat de la resta de documents.  
La documentació inclourà un índex relacionant els documents aportats, numerant-los segons l'ordre en què figuren en el dossier presentat.  
  
La documentació acreditativa de mèrits haurà de presentar-se dins del termini de presentació de sol·licituds, i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
El contingut d'informació falsa o que no es corresponga amb la realitat en els annexos de la convocatòria, suposarà la seua no valoració i podrà ser motiu per a ser desestimat en la resolució dictada per l'òrgan competent, o, si és el cas, podrà ser motiu de revocació de la subvenció ja concedida.  
  
València, 30 d'abril de 2018.- El president de l'Institut Valencià de Cultura: Vicent Marzà Ibáñez.